২৫ আগস্ট, স্পূটনিক ইন্টারন্যাশনাল : সমুদ্রে কি পরিমাণ বরফ গলছে তা নিরুপণে নাসা আগামী সেপ্টেম্বরে মহাকাশে লেজার সজ্জিত উপগ্রহ পাঠাচ্ছে। এ উপগ্রহটি বিশ্বের কোন স্থানে কি পরিমাণ বরফ গলছে সে তথ্য রেকর্ড করবে। এমনকি আধা সেন্টিমিটার বরফ গলার তথ্যও ধারণ করবে উপগ্রহটি। বিলিয়ন ডলার খরচে এ উপগ্রহটি তৈরি হয়েছে এবং তা আকারে ছোট একটি গাড়ির সমান। গত বুধবার এক বিবৃতিতে কর্মকর্তা ডগ ম্যাকলেনান এ তথ্য জানান।বছরের পুরো সময় উপগ্রহটি বরফ গলার মাত্রা রেকর্ড করতে অগ্রসর প্রযুক্তির টপোগ্রাফিক আল্টিমিটার সিস্টেম ব্যবহার করা হবে। বরফের উচ্চতা দিকে সারাক্ষণ নজর রাখবে উপগ্রহটি।